stanford-oval/wikipedia huggingface dataset:
Tim Allen

Tim Allen vuonna 2012.
Tim Allen (oikealta nimeltään Timothy Alan Dick) (s. 13. kesäkuuta 1953) on yhdysvaltalainen näyttelijä, joka tunnetaan ehkä parhaiten tilannekomediasarjasta Koti kuntoon sekä roolistaan Toy Story -elokuvissa.
Tim Allen oli vain 11-vuotias, kun hänen isänsä Gerald M. Dick kuoli auto-onnettomuudessa. Kaksi vuotta myöhemmin hänen äitinsä Martha Katherine meni uusiin naimisiin entisen kouluihastuksensa kanssa ja Tim muutti viiden sisaruksensa kanssa Denveristä Michiganin Birminghamiin. Uusioperheessä oli yhteensä yhdeksän lasta. Allen kävi Ernest W. Seaholmin high schoolin Birminghamissa ja opiskeli sitten Länsi-Michiganin yliopistossa Kalamazoossa.
Vuonna 1978 Allen jäi kiinni huumeiden, muun muassa kokaiinin myymisestä. Vuotta myöhemmin hänet pidätettiin uudelleen suuren kokaiinierän hallussapidosta ja tuomittiin vähintään kolmen ja enintään seitsemän vuoden vankeusrangaistukseen suostuttuaan ilmiantamaan 21 liikekumppaniaan välttääkseen elinkautisen tuomion. Hän pääsi vankilasta ehdonalaiseen 28 kuukauden jälkeen. Vapauduttuaan Allen aloitti standup-koomikon uran.
Hän on myös pidätetty kokaiinin hallussapidosta 1987. Vuonna 1997 Allen pidätettiin rattijuopumuksen vuoksi.
Tim oli naimisissa Laura Deibelin kanssa vuodesta 1984 vuoteen 2003. Vuonna 1989 he saivat tyttären, Katherinen.
Vuonna 2006 Allen meni naimisiin näyttelijätär Jane Hajdukin kanssa, seurusteltuaan ensin viisi vuotta.
Filmografia > Elokuvat

| Vuosi | Elokuva | Rooli | Huomautus |
| --- | --- | --- | --- |
| 2019 | Toy Story 4 | Buzz Lightyear | (ääni) |
| 2010 | Toy Story 3 | Buzz Lightyear | (ääni) |
| 2008 | Jungle Adventures the Movie | Stu the Leopard | (ääni) |
| 2007 | Wild Hogs – villit karjut | Doug Madsen |  |
| 2006 | Mutta mitä tapahtui joulupukille 3 | Santa Claus/Scott Calvin |  |
| 2006 | Zoom – Supersankariopisto | Jack/Captain Zoom |  |
| 2006 | Karvanaama | Dave Douglas |  |
| 2006 | Autot | Buzz Lightyear Car | (cameo - ääni) |
| 2004 | Skipataan joulu | Luther Krank |  |
| 2002 | Mutta mitä tapahtui joulupukille 2 | Santa Claus/Scott Calvin |  |
| 2002 | Big Trouble | Eliot Arnold |  |
| 2001 | Joe Somebody | Joe Scheffer |  |
| 2001 | Who is Cletus Tout? | Critical Jim |  |
| 2000 | Buzz Lightyear of Star Command: The Adventure Begins | Buzz Lightyear | (ääni) |
| 1999 | Galaxy Quest | Jason Nesmith/Cmdr. Peter Quincy Taggart |  |
| 1999 | Toy Story 2 | Buzz Lightyear | (ääni) |
| 1997 | Myötä- ja vastoinkäymisissä | Brad Sexton |  |
| 1997 | Jungle 2 Jungle | Michael Cromwell |  |
| 1995 | Toy Story | Buzz Lightyear | (ääni) |
| 1994 | Mutta mitä tapahtui joulupukille? | Scott Calvin/Santa Claus |  |
| 1989 | Tropical Snow | Baggage Handler |  |
Filmografia > Televisiosarjat

Koti kuntoon (1991–1999) - Tim Taylor
Filmografia > Kirjat

Don't Stand Too Close to a Naked Man (1994) - ISBN 0-7868-7988-2
I'm Not Really Here  (1996) - ISBN 0-7868-6257-2
Aiheesta muualla

Tim Allen Internet Movie Databasessa. (englanniksi)
Tim Allen Elonetissä.
Tim Allenin virallinen sivusto
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Yhdysvallat  Latvia  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  MusicBrainz 
Henkilöt:  Trove  Elonet 
Muut:  Europeana  IdRef
Alttaritaulu

Helsingin tuomiokirkon alttari
Alttaritaulu on kristillisessä kirkossa alttarin takana yleensä oleva maalaus tai muu taideteos. Aiheet tauluihin on saatu monesti Raamatusta. Monet taulut kuvaavat Kristusta. Taulun paikalla voi olla myös esimerkiksi krusifiksi, ristiinnaulittua Kristusta esittävä veistos, tai ikkuna. Etenkin uusissa kirkoissa, moderneissa useimmin, on päädytty monesti muuhun taideteokseen kuin maalaukseen.
Nykyisentyyppiset alttaritaulut yleistyivät 1800-luvulla. Aiemmin käytettiin alttarikaappeja 1300-luvulta alkaen varsinkin Keski-Euroopassa ja 1500-luvulla siirryttiin käyttämään alttariseinää, joka kehittyi Italiassa. Sekä alttariseinässä että alttarikaapeissa oli maalauksia ja veistoksia tai reliefejä. Figuratiivinen taide alkoi vähentyä varsinkin protestanttisissa kirkoissa 1900-luvulla, jolloin alettiin suosia symbolisia ja käytännöllisiä esineitä tai tekstiilejä.
Kuvia

Alttaritaulu Hedemoran kirkossa Ruotsissa.
Alttaritaulu Pyhän Tapanin kirkossa Tulnissa.
San Isidron kirkon alttaritaulu Madridissa.
Aiheesta muualla

Wikimedia Commonsissa on kuvia tai muita tiedostoja aiheesta .
Tampereen tuomiokirkon alttaritaulu
Pyhäjärven kirkon alttaritaulu (Arkistoitu – Internet Archive)
Nivalan kirkon alttaritaulu[vanhentunut linkki]
Kestilän kirkon alttaritaulu[vanhentunut linkki]
Ylitornion kirkon alttaritaulu (Arkistoitu – Internet Archive)
Aleksanteri

| Aleksanteri, Alexander |
| --- | --- |
Nimipäivä:   
– suomenkielinen:  Aleksanteri: 11. syyskuuta
– ruotsinkielinen:  Alexander: 11. syyskuuta
– ortodoksinen:  20. huhtikuuta, 10. kesäkuuta, 23. marraskuuta, 4. joulukuuta
Muunnelmia:  Ale, Aleksi, Aleksis, Ali, Santeri, Santtu
Vastineita eri kielissä:  Alexander, Alexandr, Alekesi, İskender
Nimen alkuperä:  kreikkalainen Aleksandros
Infobox OKVirheellinen NIMI-arvo: 
Aleksanteri on suomenkielinen muoto useissa kielissä esiintyvästä miehen etunimestä Alexander. Nimi on lähtöisin kreikkalaisesta nimestä Aleksandros, joka merkitsee ihmisen (andros) suojelija tai puolustaja. Nimi eri muunnoksineen on ollut käytössä antiikin ajoista lähtien. Nimen erikielisiä muunnoksia ovat käyttäneet lukuisat hallitsijat ja kahdeksan paavia, joista suomen kielessä käytetään muotoa Aleksanteri. Nimen muunnelmiin eri kielissä kuuluu muun muassa Alex.
Suomessa nimi on vuoden 2019 loppuun mennessä annettu muodossa Aleksanteri 21 714:lle ja muodossa Alexander 20 060 miehelle.
Nimipäivä

Suomessa Aleksanterin nimipäivä on vuodesta 1816 lähtien ollut 11. syyskuuta. Aiheena nimen sijoittamiselle tälle päivälle oli, että tuohon aikaan Venäjällä vietettiin silloisen keisari Aleksanteri I:n nimipäivää yleisenä juhlapäivänä 30. elokuuta, Aleksanteri Syväriläisen kuolin- ja muistopäivänä, ja Suomen suuriruhtinaskunnassa tätä keisarillista merkkipäivää edellytettiin vietettävän samaan aikaan kuin Venäjälläkin. Suomessa jo tuolloin noudatettu gregoriaaninen kalenteri oli kuitenkin 12 päivää edellä Venäjällä noudatetusta juliaanisesta kalenterista, minkä vuoksi Suomessa oli syyskuun 11. päivä samaan aikaan kuin Venäjällä elokuun 30:s.
Tunnettuja Aleksantereja > Hallitsijoita

Makedonian kuninkaita:
Aleksanteri I (Makedonia) (hallitsi 495–450 eaa.)
Aleksanteri II (Makedonia) (370–367)
Aleksanteri Suuri (336–323)
Aleksanteri IV (323–309)
Aleksanteri V (297–294)
Seleukdien kuninkaita:
Aleksanteri Balas (hallitsi 140–146 eaa.)
Aleksanteri II Zabinas, vastahallitsija 128–123 eaa.
Venäjän keisareita ja Suomen suuriruhtinaita:
Aleksanteri I (Venäjän keisari 1801–1825, Suomen suuriruhtinas 1809–1825)
Aleksanteri II (1855–1881)
Aleksanteri III (1881–1894)
Skotlannin kuninkaita:
Aleksanteri I (1077–1124)
Aleksanteri II (1198–1249)
Aleksanteri III (1249–1286)
Muita hallitsijoita:
Aleksanteri I, Epeiroksen kuningas 343–330 eaa.
Aleksanteri Jannaios, Juudean kuningas 103–76 eaa.
Aleksanteri III, Bysantin keisari 912–913
Aleksanteri I, Puolan kuningas 1501–1506
Aleksanteri, Bulgarian kuningas 1879–1886
Aleksanteri, Jugoslavian kuningas 1921–1934
Aleksanteri, Kreikan kuningas 1917–1920
Aleksanteri Karađorđević, Serbian ruhtinas 1842–1858
Aleksanteri, Serbian kuningas 1889–1903
Aleksanteri Hyvä, Moldovan ruhtinas 1400–1432
Aleksanteri Nevski, Novgorodin ruhtinas, Vladimirin suuriruhtinas 1236–1263
Severus Alexander, Rooman keisari 222–235
Tunnettuja Aleksantereja > Paaveja

Aleksanteri I (paavi) (105–115)
Aleksanteri II (paavi) (1061–1073)
Aleksanteri III (paavi) (1159–1181)
Aleksanteri IV (paavi) (1254–1261)
Aleksanteri V (vastapaavi), vastapaavi (1409–1410)
Aleksanteri VI (1492–1503)
Aleksanteri VII (1655–1667)
Aleksanteri VIII (1689–1691)
Tunnettuja Aleksantereja > Muita antiikin henkilöitä

Aleksanteri Aeropoksen poika, Aleksanteri Lynkestisläinen, makedonialainen ylimys ja sotilas
Aleksanteri Afrodisiaslainen, kreikkalainen filosofi
Aleksanteri Antiokialainen, antiikin kreikkalainen kuvanveistäjä
Aleksanteri Antiokialainen, varhaiskristillinen filosofi ja Antiokian piispa
Aleksanteri Roomalainen, varhaiskristitty marttyyri ja pyhimys
Aleksanteri, useita taiteilijoita
Tunnettuja Aleksantereja > Muita Aleksantereja

Aleksanteri Aava (1883–1956), suomalainen runoilija
Aleksanteri Ahola (s. 1995), koripalloilija
Aleksanteri Ahola-Valo (1900–1997), suomalainen taiteilija, suunnittelija, kirjailija ja ajattelija
Aleksanteri Arvelin (1823–1868), suomalainen maanviljelijä ja valtiopäivämies
Aleksanteri Fränti (1881–1950), suomalainen nuorsuomalaisten ja Edistyspuolueen kansanedustaja
Aleksanteri Gummerus (1845–1915), suomalainen pappi, valtiopäivämies ja rovasti
Aleksanteri Hakaniemi (s. 1994), suomalainen laulaja, lauluntekijä ja muusikko
Aleksanteri Haukka (s. 2000), suomalainen pesäpalloilija
Aleksanteri Helenius, Santeri Taka (1888–1959), suomalainen maastohiihtäjä
Aleksanteri Hinkkanen (1903–1982), suomalainen opettaja ja kouluneuvos
Aleksanteri Huotari (s. 2003), pesäpalloilija
Aleksanteri Huovinen (s. 1996), suomalainen moottoriurheilija
Aleksanteri Hutilainen, Aleksandr Hudilainen (s. 1956), inkerinsuomalaissyntyinen venäläinen poliitikko
Aleksanteri Huuri (1881–1937), suomalainen insinöörieversti
Aleksanteri Ihalainen (s. 1987), suomalainen salibandyn pelaaja
Aleksanteri Järvenpää (1856–1916), suomalainen kirjailija
Aleksanteri Karpin (1883–1969), suomalainen ortodoksinen piispa
Aleksanteri Kaskimäki (s. 2004), jääkiekkoilija
Aleksanteri Keisala (1916–1983), suomalainen painija
Aleksanteri Kilpiäinen (1861–1931), suomalainen maanviljelijä ja valtiopäivämies
Aleksanteri Kivimäki (s. 1997), suomalainen verkkorikollinen
Aleksanteri Koivisto (1863–1921), suomalainen valtiopäivämies ja kansanedustaja
Aleksanteri Koskenheimo (1876–1933), suomalainen Kokoomuksen kansanedustaja
Aleksanteri Kovalainen (s. 1978), suomalainen kirjailija
Aleksanteri Malkki (1888–1951), suomalainen eläinlääketieteen tohtori
Aleksanteri Mero (1884–1939), suomalainen kansanedustaja
Aleksanteri Metsävuori (1881–1918), suomalainen punakaartilainen
Aleksanteri Nenonen (1889–1953), suomalainen kauppias, yritysjohtaja ja kauppaneuvos
Aleksanteri Pellinen, suomalainen jääkärivaravääpeli
Aleksanteri Rahkonen (1841–1877), suomalainen runoilija, opettaja, toimittaja ja kääntäjä
Aleksanteri Rantalainen (1871–1949), suomalainen lyseon lehtori, hovineuvos ja päätoimittaja
Aleksanteri Saarvala (1913–1989), suomalainen telinevoimistelija ja olympiavoittaja
Aleksanteri Salava (1855–1926), suomalainen järjestöjohtaja
Aleksanteri Sauvo (1915–2003), metsänhoitaja, yritysjohtaja ja metsäneuvos
Aleksanteri Schottmann (1880–1937), suomalais-neuvostoliittolainen poliitikko
Aleksanteri Syväriläinen (1448–1533), pyhimys, yksi Karjalan valistajista
Aleksanteri Toivola (1893–1987), suomalainen painija
Aleksanteri Torikka (1886–1941), venäläissyntyinen Suomen armeijan kapteeni
Aleksanteri Tuloisela (1823–1891), suomalainen talonpoikaissäädyn valtiopäivämies
Aleksanteri Vasten (1881–1938), pietarilainen bolševikki
Aleksanteri Vihonen (1866–1926), suomalainen opettaja ja valtiopäivämies
Nimen muunnelmia ja diminutiiveja

albania - Aleks, Sandër, Skender
amhara - Eskender
arabia - الاسكندر / اسكندر (Iskandar), Skandar, Skender
bosnia - Aleksandar, Aco, Saša, Aleksa, Sandro
bulgaria - Алeксандъp (Aleksander), Сашо (Sašo)
englanti - Alexander, Alec, Alex, Lex, Sandy, Andy, Alexis, Alexa, Alexandria, Alexandra, Sandra, Al, Sasha, Ali, Lexxi, Zander, Xander, Sashi, Eck
espanja - Alejandro, Ale, Alejo, Jandro
gaeli - Alasdair, Alastair, Alistair, Alisdair
galego - Alexandre, Álex
heprea - אלכסנדר (Alexander)
hindi - Sikandar
hollanti - Alexander, Alexandra, Alex, Alexia, Lex, Sander, Sanne, Sandra, Xander, Wander, Aleksander
islanti - Alexander
iiri - Alasandar
italia - Alessandro, Leandro, Ale, Sandro, Alessio
jiddiš - סענדער (Sender, Senderl)
katalaani - Alexandre, Àlex, Xandre
kazakki - Ескендiр (Jeskendir)
kirgiisi - Искендер (İskender)
kreikka - Αλέξανδρος (Alexandros), Αλέξης/Αλεξία (Alexis/Alexia), Αλέκος/Αλέκα
kroatia - Aleksandar, Aco, Acika, Saša, Sale (Alekos/Aleka), Άκης (Akis)
liettua - Aleksandras
makedonia - Александар, Алек, Аце, Ацо, Сашо, Сандо, Цанче
malaiji - Iskandar
malajalam - ചാണ്ടി (Chandy)
malta - Lixandru
norja - Alexander, Aleksander, Sander
persia - اسكندر (Eskandar)
puola - Aleksander, Alek, Olek, Aleks
portugali - Alexandre, Alexandro (rare), Alexandra, Xana (feminine), Xano, Alex, Xande, Xanocas
ranska - Alexandre, Alexis, Alex
romania - Alexandru, Alec, Alex, Alle, Alecu, Sandu, Lixandru
ruotsi - Alexander
saksa - Alexander (short: Alex, Ali, Akki)
sanskrit - Alekchendra
serbia - Александар (Aleksandar), Аца (Aca), Саша (Saša), Алексa (Aleksa)
slovenia - Aleš, Sandi, Sanja, Sandra, Saša, Sašo
suomi - Aleksanteri, Aleksi, Santeri, Santtu
tanska -  Aleksander, Alexander
turkki - İskender
ukraina - Олександр (Oleksandr), Сашко (Saško), Олелько (Olelko), Олесь (Oles), Лесь (Les)
unkari - Sándor
urdu - Sikander
uzbekki - Iskandar
valkovenäjä - Аляксандр (Aliaksandr), Алeсь (Ales'), Алелька (Alyel'ka)
venäjä - Aлekcahдp (Aleksandr), Алик (Alik), Саша (Saša), Саня (Sanya), Санёк (Sanyok), Шура (Šura), Шурик (Šurik)
viro - Aleksander, Sander, Alexander
Amok

Amok merkitsee äkillistä mielipuolista raivoa. Käsitteen taustalla on malaijin kielen sana amuq, raivo tai murhanhimo. Siitä käytetään myös nimitystä amokjuoksu, joka on yhtäkkinen mielenhäiriö tai kohtaus, jonka aikana sen vallassa oleva pyrkii tappamaan kaikki lähistöllä olevat. Amokia tai amokjuoksua käytetään usein kuvaamaan psykoottista tilaa, jolle on ominaista umpimähkäinen murhanhimoinen käytös. Taustalla lienee malaijien perinteinen tapa tehdä itsemurha; käytäntö muistuttaa jossain määrin muualla maailmassa tunnettuja vastaavia ilmiöitä, kuten viikinkien berserkkiyttä. Psykologinen perusta amok-juoksulle on primitiivisissä oloissa esiintyvä psykoottinen häiriö, jonka vallassa oleva yksilö surmaa kaikki vastaantulijat.
Amok-juoksu kuvailtiin ensimmäisen kerran vuonna 1770 malesialaisilla heimomiehillä. Psykiatriseksi tilaksi se taas luokiteltiin vuonna 1894. Nykyisin sitä katsotaan tavattavan kaikissa kulttuureissa. Impulsiivisen aggressiivisuuden yleisen luonteen mukaisesti amok-juoksu on huomattavasti yleisempää miehillä kuin naisilla.
King Baggot

King Baggot
King Baggot (7. marraskuuta 1879 St. Louis, Missouri – 1948 Los Angeles, Kalifornia) oli yhdysvaltalainen näyttelijä, ohjaaja ja käsikirjoittaja. Baggot on tunnettu mykkäelokuvien supertähtenä. Hän on näytellyt muun muassa elokuvissa Love's Stratagem (1909), Dr. Jekyll and Mr. Hyde (1913) ja Skandaalihäät (1940). Vanhetessaan hän keskittyi enemmän ohjaamiseen. Baggot ohjasi muun muassa elokuvan Aavikon kulkuri (1925).
Aiheesta muualla

Kuvia tai muita tiedostoja aiheesta King Baggot Wikimedia Commonsissa
Amsterdamin koulukunta

Michel de Klerk: Het Schip eli "Laiva" (1917-1920). Asuintalo Amsterdamissa.
Amsterdamin koulukunta oli alankomaalainen dynaamista ekspressionismia edustanut ja 1910–1920-luvulla vaikuttanut arkkitehtiryhmä. Sen merkittävimmät jäsenet olivat Michel de Klerk, Piet Kramer ja Johan Melchior van der May. Ryhmän arkkitehdit suunnittelivat varsinkin asuinrakennuksia, joiden julkisivuja leimaa veistoksellinen tiiliekspressionismi.
Plasmatics

| Plasmatics |
| --- | --- |

Tiedot
Toiminnassa:  1977–83, 1987–88
Tyylilaji:  punk rock, heavy metal, shock rock
Kotipaikka:   New York, Yhdysvallat
Laulukieli:  englanti
Entiset jäsenet:   Wendy O. Williams  Wes Beech  Chris Romanelli  Michael Ray  Ray Callahan  Richie Stotts  Chosei Funahara  Stu Deutsch  Jean Beauvoir  T.C. Tolliver  Greg Smith 
Levy-yhtiö:   Stiff  Capitol  Profile 
Aiheesta muualla
[plasmatics.com Kotisivut]
Infobox OKNimi-testi OK: 
Plasmatics oli yhdysvaltalainen vuonna 1978 perustettu punk rock- ja heavy metal-yhtye. Plasmaticsin konsertit vaikuttivat toisinaan enemmän performanssi-esityksiltä kuin tavalliselta konsertilta. Lavalla soitettiin moottorisahoilla kitaroita, räjäytettiin kaiutinkaappeja ja hakattiin televisioita vasaralla.Yhtye räjäytti jopa autoja lavalla. Yhtye oli myös kiistanalainen ryhmä, koska sen keulakuva, laulaja Wendy O. Williams herätti huomiota myös avoimella seksuaalisuudellaan. Williams pidätettiin useita kertoja epäsiveellisen esiintymisen vuoksi.
Yksityiselämässään Wendy O. Williams tuki luonnonsuojelua ja eläinten oikeuksia. Williamsin ja Plasmaticsin albumi Maggots: The Record (1987) on ensimmäisiä ilmastonmuutosta käsitteleviä rock-albumeja.Yhtyeen ura päättyi Williamsin itsemurhaan.
Plasmaticsin ura

Plasmaticsin perusti vuonna 1977 Yale-yliopistosta valmistunut taiteilija Rod Swenson sekä hänen tyttöystävänsä Wendy O. Williams. Plasmatics esiintyi ensimmäistä kertaa heinäkuussa 1978 CBGB-klubilla New Yorkissa. Yhtye allekirjoitti sopimuksen englantilaisen Stiff Records -levy-yhtiön kanssa, joka julkaisi yhtyeen klassikkoalbumin New Hope for the Wretched (1980). Yhtyeen alkuaikoina Trouser Press kuvaili Plasmaticsia ”taidottomaksi temppuiluksi”, jossa ”Wendy O. Williams puhuu, huutaa ja huohottaa psykotronisten elokuvien estetiikkaa (seksiä, väkivaltaa, groteskeja ylilyöntejä) samalla kun yhtye soittaa täysin vailla taitoa punkin nopeudella ja volyymilla”. Lehden mukaan heidän debyyttialbuminsa New Hope for the Wretched oli ”ehkä viihdyttävää pelkän röyhkeytensä ansiosta, mutta tuskin kuunneltavaa”.
Williamsin lavashow herätti enemmän huomiota kuin itse musiikki. Billboard-lehden Chris Morris kirjoitti, että yhtye oli tunnetumpi ”pikemminkin näyttävän laulusolistinsa lavatemppuilusta kuin punkista ammentavasta musiikistaan”. Williamsin lavastuntit olivat kuuluisia: hän muun muassa tuhosi autoja moottorisahalla ja räjäytti auton Tomorrow with Tom Snyder -ohjelmassa. Hän myös hyppäsi koulubussin katolta juuri ennen kuin se törmäsi televisiokasaan. Näiden temppujen vuoksi häntä pidettiin hulluna ja nihilistinä. ”Ei kyse ole siitä, etten arvostaisi elämääni”, Williams kertoi vuonna 1983. ”Rakastan vain riskien ottamista, itseni testaamista ja rajan ylittämistä. Se on hauskaa, se kiihottaa.”
Plasmaticsin ura > Milwaukeen tapahtuma

Williamsin provokatiivinen lavakäytös johti myös useisiin pidätyksiin, Niistä eniten mediahuomiota saavutti Milwaukeen-konsertissa vuonna 1981 tapahtunut yhteenotto poliisin kanssa. Williams pidätettiin ja hakattiin brutaalisti poliisin toimesta Milwaukeessa. Häntä syytettiin törkeästä käytöksestä The Palms Nightclubin lavalla Plasmaticsin esityksen aikana. Hänen väitettiin simuloineen masturbaatiota vasaralla. Klubin ulkopuolella Williams heitettiin maahan ja pahoinpideltiin poliisin toimesta. Hänet vietiin sairaalaan ambulanssilla. Tapaus herätti runsaasti mediajulkisuutta. Poliisi väitti oikeudessa, ettei Williamsin pahoinpitelyä tapahtunut, mutta paikallinen valokuvaaja oli saanut kuvattua pahoinpitelyn, mikä kumosi poliisin väitteet. Williamsia vastaan esitetyt syytteet hylättiin oikeudessa.
Plasmaticsin ura > Plasmaticsin viimeiset vuodet

Clevelandissa Williamsia syytettiin jälleen säädyttömyydestä, kun hän oli esiintynyt lavalla alasti. Hän oli peittänyt osan vartalostaan partavaahdolla ja poliisin mukaan hän esitti simuloituja seksuaalisia tekoja lavalla.  Yhtye julkaisi albumit Beyond the Valley of 1984 (1981) ja Coup D'Etat (1982), minkä jälkeen Williams alkoi keskittyä enemmän soolouraansa. Plasmatics alkoi myös useiden kokoonpanovaihdosten myötä muuttua enemmän Williamsin sooloprojektiksi. Hän teki yhteistyötä Motorheadin johtohahmon Lemmyn kanssa. Plasmaticsin viimeinen kiertue oli vuonna 1988, minkä jälkeen yhtye meni tauolle. Williamsin ensimmäisen sooloalbumin W.O.W. (1984) tuotti Kiss-yhtyeen basisti Gene Simmonsin, ja sillä esiintyivät myös hänen Kiss-yhtyetoverinsa. Albumi toi Williamsille Grammy-ehdokkuuden. Williams julkaisi vielä muutaman levyn, joista viimeinen oli yllättäen rap-albumi Deffest and Baddest (1988)
Wendy O Williams.

Katso myös artikkeli Wendy O. Williams.
Plasmaticsin levyen lisäksi laulaja Wendy O. Williams julkaisi useita sooloalbumeja ja näytteli elokuvissa ja TV-sarjoissa. Hän esiintyi esimerkiksi suositussa TV-sarjassa MacGyver. Hän työskenteli myös seksityöläisenä ja luonnonsuojeluaktivistina. Hän oli aktiivinen eläinten oikeuksien puolestapuhuja ja kasvissyöjä. Wendy O. Williamsin ja Plasmaticsin albumi Maggots: The Record (1987) on ensimmäisiä ilmastonmuutosta käsitteleviä rock-albumeja. Yksityiselämässään Williams kärsi mielenterveysongelmista.  6.4.1998 Wendy O. Williams teki itsemurhan. Swenson löysi hänen ruumiinsa metsästä kodin läheltä. Jättämässään viestissä Williams kirjoitti: ”Suurimmaksi osaksi maailma ei käy minulle järkeen, mutta tunnen kirkkaasti sisäisen ääneni ja paikan, jossa ei ole itseä – vain rauha.”
Jäsenet

Wendy O. Williams – laulu, moottorisaha, leka (1978–1988)
Richie Stotts – kitara (1978–1983)
Wes Beech – kitara, koskettimet (1979–1988)
Michael Ray – kitara (1984–1987)
Chosei Funahara – bassokitara (1978–1980)
Jean Beauvoir – basso, koskettimet (1980–1981)
Greg Smith – basso (1984–1986)
Chris Romanelli – basso, koskettimet (1981–1984; 1987–1988)
Stu Deutsch – rumpusetti (1978–1980)
Neal Smith – rummut (1981)
Tony Petri – rummut (1981)
Joey Reese – rummut (1981)
T.C. Tolliver – rummut (1982–1986)
Ray Callahan – rummut (1986–1987)
Diskografia > Singlet ja EP:t

”Butcher Baby/Fast Food Service (Live)/Concrete Shoes (Live)” (7" single, 1978)
”Meet the Plasmatics” (12" EP, 1979)
”Dream Lover/Corruption/Want You Baby” (7" single, 1979)
”Butcher Baby/Tight Black Pants (Live)” (7" single, 1980)
”Butcher Baby EP” (12" EP, 1980)
”Monkey Suit/Squirm (Live)” (7" single, 1980)
”Metal Priestess” (12" EP, 1981)
Diskografia > LP:t

New Hope for the Wretched (LP, 1980)
Beyond the Valley of 1984 (LP, 1981)
Coup D'Etat (LP, 1982)
Maggots: The Record (LP, 1987)
Coup De Grace (LP, 2000)
Put Your Love in Me: Love Songs for the Apocalypse (LP, 2002)
Final Days: Anthems for the Apocalypse (LP, 2002)
George Franklin Getty

George Getty
George Franklin Getty (17. lokakuuta 1855 – 31. toukokuuta 1930) oli yhdysvaltalainen lakimies ja aikansa pioneeri öljyalalla. Getty perusti Minnehoma Oil Company -nimisen öljy-yhtiön, josta myöhemmin muodostui Getty Oil -öljyjätti.
Jean Paul Getty oli Gettyn poika.
Luis Alvarez

| Luis Walter Alvarez |
| --- | --- |
 Luis Alvarez vuonna 1961.
Henkilötiedot
Syntynyt: 13. kesäkuuta 1911 San Francisco, Yhdysvallat
Kuollut: 1. syyskuuta 1988 (77 vuotta) Berkeley, Yhdysvallat
Kansalaisuus:   yhdysvaltalainen
Koulutus ja ura
Tutkinnot:  Chicagon yliopisto
Väitöstyön ohjaaja:  Arthur H. Compton
Instituutti:  Kalifornian yliopisto, Berkeley
Tutkimusalue:  Fysiikka
Palkinnot:   Nobelin fysiikanpalkinto (1968) Albert Einstein -palkinto (1961)
 Nimikirjoitus
Luis Walter Alvarez (13. kesäkuuta 1911 – 1. syyskuuta 1988) oli yhdysvaltalainen fyysikko, joka sai fysiikan Nobelin palkinnon vuonna 1968 kuplakammion keksimisestä. Kuplakammion avulla voitiin tarkastella hiukkaskiihdyttimessä syntyneitä hyvin lyhytikäisiä alkeishiukkasia.
Toisen maailmansodan aikana Alvarez oli tärkeä henkilö Manhattan-projektissa. Yhdessä opiskelijansa kanssa hän suunnitteli Nagasakin atomipommin sytyttimen. Hän oli mukana tieteellisenä tarkkailijana Hiroshiman atomipommi-iskussa.
Luis Alvarez kunnostautui myös kehittelemällä atomipommin shokkiaaltoja mittaavan mittausvälineen. Tämä pudotettiin ulos laskuvarjolla varustetussa sylinterissä ennen pommin pudottamista.
Sodan jälkeen Alvarez keksi lentokenttien inertiasuunnistus-lähestymisjärjestelmän (ILS).